Þessi félög voru mest í fréttum árið 2019 Fjölmiðlavakt Creditinfo hefur birt vikulega upplýsingar um tíðni frétta af stofnunum og fyrirtækjum í íslenskum fjölmiðlum í Viðskiptablaðinu . Í Áramótablaði Viðskiptablaðsins sem kom út nú á dögunum var farið yfir hvaða fyrirtæki og stofnanir voru mest í fréttum árið 2019 . Líkt og fyrri ár eru stjórnmálin fyrirferðamikil í fréttum . Sjálfstæðisflokkurinn vermir efsta sætið yfir þau félög / stofnanir sem voru mest í fréttum árið 2019 með samtals 16.467 fréttir . Þar á eftir kemur Alþingi með 12.344 fréttir og svo Vinstrihreyfingin-Grænt framboð með 11.777 fréttir . Hér fyrir neðan er yfirlit yfir þau 20 félög sem voru mest í fréttum árið 2019 : Þegar listinn er þrengdur niður í fyrirtæki ( nánar tiltekið ársreikningaskyld félög ) kemur í ljós að flugfélögin WOW Air og Icelandair voru fyrirferðamest í umræðu fjölmiðla árið 2019 . Samtals voru fluttar 5.431 frétt um WOW Air og 3.514 fréttir um Icelandair árið 2019 . Til samanburðar voru fluttar 3.080 fréttir um WOW Air árið 2018 og 3.422 fréttir um Icelandair . Hér fyrir neðan er yfirlit yfir þau 20 fyrirtæki sem voru mest í fréttum árið 2019 :